บาทเปิด 31.63 บาทต่อดอลลาร์ก่อนอ่อนค่า
เงินบาทเปิดตลาด 31.63 บาทต่อดอลลาร์ก่อนอ่อนค่ามาที่ 31.70 จากความกังวล เฟด อาจปรับขึ้นดอกเบี้ยเร็วกว่าคาด
6 ก.พ. 2561

เงินบาทเปิดตลาด 31.63 บาทต่อดอลลาร์ก่อนอ่อนค่ามาที่ 31.70 จากความกังวล เฟด อาจปรับขึ้นดอกเบี้ยเร็วกว่าคาดนักบริหารเงินจากศูนย์วิจัยกสิกรไทย เปิดเผยว่า เงินบาทเช้านี้เปิดตลาดที่ระดับประมาณ 31.63 บาท/ดอลลาร์ จากปิดตลาดวานนี้ที่ 31.52 บาท/ดอลลาร์ และอ่อนค่ามาทดสอบระดับ 31.70 บาท/ดอลลาร์ฯ ซึ่งเป็นระดับอ่อนค่าที่สุดในรอบเกือบ 2 สัปดาห์โดยเงินดอลลาร์ฯ ยังคงได้รับแรงหนุนต่อเนื่องจากกระแสการคาดการณ์เกี่ยวกับการขึ้นดอกเบี้ยของธนาคารกลางสหรัฐฯ (FED) หลังจากการปรับขึ้นของตัวเลขค่าจ้าง กระตุ้นให้ตลาดกลับมามีความกังวลเกี่ยวกับแรงกดดันเงินเฟ้อของสหรัฐฯ มากขึ้นนักบริหารเงิน ประเมินกรอบการเคลื่อนไหวของค่าเงินบาทในวันนี้น่าจะอยู่ระหว่าง 31.50-31.80 บาท/ดอลลาร์